বিদ্যা মালৱাদে

বিদ্যা মালৱাদে ()(জন্ম-২ মাৰ্চ ১৯৭৩) হৈছে এগৰাকী ভাৰতীয় অভিনয় শিল্পী৷ তেওঁক সাধাৰণতে হিন্দী ভাষাৰ চলচ্চিত্ৰত দেখা যায়৷
প্ৰাৰম্ভিক জীৱন
১৯৭৩ চনৰ ২ মাৰ্চ বিদ্যা মালৱাদেৰ জন্ম হয়৷ তেওঁৰ জন্মস্থান মহাৰাষ্ট্ৰ৷ তেওঁ বৰ্ষীয়ান অভিনেত্ৰী স্মিতা পাটিলৰ ভতিজী৷তেওঁৰ দুগৰাকী ভগ্নী আছে৷
কৰ্মজীৱন
বিদ্যা মালৱাদেয়ে এয়াৰ হোষ্টেছ হিচাপে নিজৰ কেৰিয়াৰ আৰম্ভ কৰিছিল। তাৰ পিছত তেওঁ মডেলিঙৰ জগতত প্ৰৱেশ কৰে৷ মডেলিঙৰ জগতত বিভিন্ন কৰ্মত নিয়োজিত হৈ থাকোঁতেই তেওঁ বিজ্ঞাপন চলচ্চিত্ৰ নিৰ্মাতা প্ৰহ্লাদ কক্কৰৰ সান্নিধ্যলৈ আহে৷ কক্কৰে তেওঁক কিছুমান বিজ্ঞাপনৰ বাবে বাছি লয়। পৰৱৰ্তী পৰ্যায়ত বিদ্যাই বিক্ৰম ভাটৰ ইণ্টেহা (২০০৩)ৰ জৰিয়তে হিন্দী ছবি জগতত পোনপ্ৰথমবাৰৰ বাবে প্ৰকাশ কৰে৷ অৱশ্যে ছবিখনে বক্স অফিচত বিফলতাৰ মুখামুখি হয়। তেওঁ ইয়াৰ পিছত ধাৰাবাহিকভাৱে একাধিক অসফল চিনেমা আৰু কেইবাটাও বিজ্ঞাপনত অংশ লয়৷ ২০০৭ বৰ্ষটো তেওঁৰ বাবে উল্লেখযোগ্য বৰ্ষ হিচাপে পৰিগণিত হয়৷ তেওঁ ২০০৭ চনত চক দে ইণ্ডিয়াত অভিনয় কৰে৷ ছবিখনত তেওঁ ভাৰতীয় মহিলা জাতীয় হকী দলৰ গ'লৰক্ষক আৰু অধিনায়কৰ চৰিত্ৰত অভিনয় কৰে।তেওঁৰ শেহতীয়া চিনেমা আছিল ইয়াৰা চিলি চিলি।

ব্যক্তিগত জীৱন
বিদ্যাই আইন অধ্যয়ন কৰি এয়াৰ হোষ্টেছ হিচাপে কাম কৰিছিল। তেওঁৰ প্ৰথম স্বামী কেপ্তেইন অৰবিন্দ সিং বাগ্গা৷ তেওঁ আছিল এলায়েন্স এয়াৰৰ পায়লট৷ ২০০০ চনত তেওঁ চলাই থকা এলায়েন্স এয়াৰ ফ্লাইট ৭৪১২খনে পাটনাৰ এটা ভৱনত খুন্দা মাৰে৷ দুৰ্ঘটনাত বাগ্গাৰ মৃত্যু হয়৷ ২০০৯ চনত বিদ্যাই আশুতোষ গোৱাৰিকাৰৰ অস্কাৰ-মনোনীত চলচ্চিত্ৰ লগানত কাম কৰা সঞ্জয় ডায়মাৰ সৈতে বিবাহপাশত আবদ্ধ হয়৷ তেওঁ ছবিখনৰ চিত্ৰনাট্য-লেখক আৰু সহযোগী পৰিচালক হিচাপে জড়িত হৈছিল৷

বঁটা  আৰু মনোনয়ন

 বৰ্ষ চলচ্চিত্ৰ বঁটা শিতান ফল২০০৪ইণ্টেহা ফিল্মফেয়াৰ বঁটাশ্ৰেষ্ঠ নৱাগতাস্ক্ৰীণ বঁটাশ্ৰেষ্ঠ নৱাগতা ষ্টাৰ গীল্ড বঁটাশ্ৰেষ্ঠ নৱাগতাষ্টাৰ ডাষ্ট বঁটাছুপাৰষ্টাৰ অৱ টুমুৰ'-মহিলাশ্ৰেষ্ঠ উল্লেখনীয় অভিনয়-মহিলা ২০০৯ কিডনেপ 

তথ্যসূত্ৰ

শ্ৰেণী:অভিনয় শিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:মহাৰাষ্ট্ৰৰ ব্যক্তি
শ্ৰেণী:মডেল
বাহ্যিক সংযোগ



চক দে ইণ্ডিয়া জীৱনী
বলিউদ স্পাইছৰ সৈতে সাক্ষাৎকাৰ